
ประกาศองค์การบริหารส่วนตำบลพิหารแดง
เรื่อง การกำหนดสถานที่ติดประกาศและติดแผ่นป้ายหาเสียงเลือกตั้ง
[bookmark: _GoBack]สมาชิกสภาองค์การบริหารส่วนจังหวัดสุพรรณบุรีและนายกองค์การบริหารส่วนจังหวัดสุพรรณบุรี
------------------------------------
	ด้วยการประชุมคณะรัฐมนตรี เมื่อวันที่ 6 ตุลาคม 2563 ได้มีมติเห็นสมควรให้มีการเลือกตั้งสมาชิกสภาท้องถิ่นและผู้บริหารท้องถิ่น ขององค์การบริหารส่วนจังหวัด โดยคณะกรรมการการเลือกตั้งได้มีประกาศกำหนดมีการเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด เมื่อวันที่ 26 ตุลาคม 2563 และผู้อำนวยการเลือกตั้งประจำองค์การบริหารส่วนจังหวัดสุพรรณบุรี โดยความเห็นชอบของผู้อำนวยการเลือกตั้งประจำจังหวัดสุพรรณบุรี กำหนดให้มีการเลือกตั้ง ในวันอาทิตย์ที่ 20 ธันวาคม 2563 ซึ่งตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2563 มาตรา 71 ได้กำหนดการปิดประกาศหรือติดแผ่นป้ายเกี่ยวกับการหาเสียงจะกระทำได้เฉพาะในสถานที่รวมทั้งมีขนาดและจำนวนไม่เกินที่คณะกรรมการการเลือกตั้ง หรือผู้ซึ่งคณะกรรมการการเลือกตั้งมอบหมายกำหนด โดยคณะกรรมการการเลือกตั้งได้ออกระเบียบคณะกรรมการการเลือกตั้ง ว่าด้วยวิธีการหาเสียงและลักษณะต้องห้ามในการหาเสียงเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2563  กำหนดการปิดประกาศหาเสียงเลือกตั้งและติดแผ่นป้ายหาเสียงเลือกตั้ง เพื่อให้ผู้สมัครติดแผ่นป้ายหาเสียงเลือกตั้งสมาชิกสภาท้องถิ่นและผู้บริหารท้องถิ่น อย่างเท่าเทียมกัน
	ดังนั้น เพื่อให้การติดประกาศและติดแผ่นป้ายการหาเสียงเลือกตั้ง และการกำหนดสถานที่ติดประกาศและติดแผ่นป้ายการหาเสียงเลือกตั้ง เป็นไปด้วยความเรียบร้อย อาศัยอำนาจตามข้อ 17 และ ข้อ19 ของระเบียบคณะกรรมการการเลือกตั้ง ว่าด้วยวิธีการหาเสียงและลักษณะต้องห้ามในการหาเสียงเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2563 และมติของคณะกรรมการการเลือกตั้งประจำองค์การบริหารส่วนจังหวัดสุพรรณบุรี ไว้ ดังนี้	
	1. ให้ผู้สมัครรับเลือกตั้งสมาชิกสภาองค์การบริหารส่วนจังหวัดสุพรรณบุรีและนายกองค์การบริหารส่วนจังหวัดสุพรรณบุรี ติดประกาศและติดแผ่นป้ายเกี่ยวกับการเลือกตั้งในบริเวณสถานที่ ตามจำนวนที่กฎหมายกำหนด ดังนี้
	1.1 บริเวณริมถนนทางหลวง ในเขตองค์การบริหารส่วนตำบลพิหารแดงทุกสาย
		1.2 บริเวณริมถนนหลวงชนบทในเขตองค์การบริหารส่วนตำบลพิหารแดงทุกสาย
		1.3 บริเวณริมถนนสาธารณะในเขตองค์การบริหารส่วนตำบลพิหาร ทุกสาย
	ยกเว้น เกาะกลางถนน  ร่องน้ำแบ่งผิวจราจร สะพาน ฯลฯ เมื่อเสร็จสิ้นการเลือกตั้งแล้วให้
ผู้สมัครดำเนินการจัดเก็บหรือรื้อถอนออกไปโดยเร็ว
		2. กำหนดหลักเกณฑ์และวิธีการติดแผ่นป้ายเกี่ยวกับการเลือกตั้งเกี่ยวกับการเลือกตั้งสมาชิกสภาองค์การบริหารส่วนจังหวัดสุพรรณบุรีและนายกองค์การบริหารส่วนจังหวัดสุพรรณบุรี
	2.1 ขนาดของประกาศเกี่ยวกับการเลือกตั้งที่จะติดตั้งได้  มีขนาดความกว้างไม่เกิน 30 เซนติเมตร และมีขนาดความยามไม่เกิน 42 เซนติเมตร (ภาพโปสเตอร์ ขนาดกระดาษประมาณ A3)	

								    -/2.2 ขนาดของแผ่น...........

 	2.2 ขนาดของแผ่นป้ายเกี่ยวกับการเลือกตั้งที่จะติดตั้งได้ มีขนาดความกว้างไม่เกิน 130 เซนติเมตร และมีขนาดความยามไม่เกิน 245 เซนติเมตร (ป้ายคัทเอาท์หาเสียง)
  	          2.๓ วิธีการติดแผ่นป้ายหาเสียงเลือกตั้งต้องคำนึงถึงความเหมาะสม ความเป็นระเบียบเรียบร้อย ความสะอาด ความปลอดภัย ความมั่นคงแข็งแรง มีทัศนียภาพและทัศนวิสัยที่ดีไม่เกิดอันตรายแก่ประชาชนหรือต่อยานพาหนะ รวมทั้งไม่ก่อให้เกิดความเสียหายต่อทรัพย์สินของทางราชการหรือประชาชนและจะต้องไม่เป็นการกีดขวางทางสัญจร การจราจร และต้องไม่ติดทับซ้อนกับแผ่นป้ายเกี่ยวกับการเลือกตั้งของผู้สมัครรับเลือกตั้งเป็นสมาชิกสภาองค์การบริหารส่วนจังหวัดสุพรรณบุรีและนายกองค์การบริหารส่วนจังหวัดสุพรรณบุรี หรือติดแผ่นป้ายหาเสียงเลือกตั้งนอกบริเวณที่กำหนด
	
ประกาศ  ณ  วันที่  30 ตุลาคม พ.ศ. ๒๕๖๓

